**OBČNI ZBOR ZGODOVINSKEGA DRUŠTVA LJUBLJANA**

**ZAPISNIK**

Datum: 31. 1. 2018 ob 10.30h

Kraj: sejna soba Inštituta za novejšo zgodovino, Kongresni trg 1, Ljubljana

Dnevni red:

1. Otvoritev.

2. Izvolitev organov občnega zbora.

3. Poročili o delu in finančno poročilo za leti 2016-2017.

4. Poročilo nadzornega odbora.

5. Razrešnica organov ZDL in volitve novih.

6. Program za leto 2017.

7. Razno

Prisotni: Tomaž Pavlin, Vida Deželak Barič, Neja Blaj Hribar, Mojca Šorn, Zdenko Čepič, Nevenka Troha, Nataša Hönig Miščević, Jurij Hadalin, Marko Zajc, Anka Vidovič Miklavčič, Maja Lukanc, Meta Remec.

1. Ob 10.30 je predsednica društva Nevenka Troha preverila sklepčnost. Ker se občnega zbora do 10.30h ni udeležila vsaj polovica članov društva, je v skladu s statutom ZDL začetek zbora prestavila za pol ure.

Ob 11.00 je bila ugotovljena sklepčnost (več kot 10 članov) in predsednica je otvorila občni zbor.

2. V delovno predsedstvo občnega zbora so bili izvoljeni Anka Vidovič Miklavčič, Zdenko Čepič in Mojca Šorn, ki je zbor vodila. Za vodenje zapisnika je bil potrjen tajnik ZDL Jurij Hadalin, za overovatelja zapisnika sta bila izvoljena Zdenko Čepič in Neja Blaj Hribar.

3. Predsednica ZDL je predstavila poročilo o delu ZDL v obdobju njenega zadnjega mandata 2016-2017, predvsem je izpostavila organizacijo rednih mesečnih predavanj, leta 2016 jih je bilo 8, leta 2017 pa 9. Predstavila je tudi podatke iz finančnega poročila, obe poročili sta bili prisotnim članom tudi izročeni v tiskani obliki. Finančna kondicija društva je dobra. Člani so potrdili navedbe predsednice iz poročila, da je bila selitev mesečnih dogodkov iz zaprte Modrijanove knjigarne v Muzej novejše zgodovine Slovenije dobra poteza, predvsem zaradi povečanega obiska društvenih dogodkov. Mojca Šorn je pozvala k razpravi, ki je pri tej točki dnevnega reda ni bilo, poročilo so člani soglasno sprejeli.

4. Poročilo NO je podala predsednica NO ZDL Vida Deželak Barič, ki je po pregledu poslovanja in društvenega delovanja ugotovila, da je bilo skladno s statutom ZDL, dokumentacija je bila urejena ter finančno poslovanje pregledno. NO je izdal pozitivno mnenje.

5. Predsedujoča občnemu zboru je nato na glasovanja dala razrešnico organom društva, ki jo je OZ soglasno podprl. Sledilo je evidentiranje novih članov za organe. Mojca Šorn je za kandidata za predsednika predlagala Tomaža Pavlina, ki je kandidaturo sprejel. Sledilo je glasovanje in Tomaž Pavlin je prejel soglasno podporo. Sledil je predlog Mojce Šorn za kandidate za člane IO ZDL: predlagani so bili Blaž Vurnik, Mojca Šorn, Marko Štepec, Jurij Hadalin kot tajnik ZDL, Nevenka Troha, Neja Blaj Hribar, Zdenko Čepič, Marko Zajc in Tatjana Šenk. Odsotni kandidati so se s kandidaturo predhodno strinjali. Predlog je bil nato dan na glasovanje in bil soglasno sprejet. Sledilo je imenovanje kandidatov za NO ZDL, vanj so bili predlagani Meta Remec, Željko Oset in Vida Deželak Barič. Predlog je bil soglasno podprt. Sledilo je še imenovanje članov častnega razsodišča ZDL, ki sicer v preteklem mandatu ni imelo podanega nobenega primera kršitve statuta ZDL. Vanj so bili predlagani Ljiljana Šuštar, Marija Oblak Čarni in Janez Stergar. Predlog je bil soglasno sprejet.

6. Sledila je razprava o načrtovanju programa društva za leto 2018 in 2019. Razprava se je vrtela predvsem pri iskanju nabora predavateljev za naslednji dve sezoni, s posebnim poudarkom na obletnicah. Spomladanski termini so že zapolnjeni s predavanji Gašperja Mithansa o konkordatu, Mihe Šimca o vojaških kuratih in Neje Blaj Hribar o ljubljanskem potresu, za september pa je Zdenko Čepič predlagal Jelko Piškurič s temo o vsakdanjem življenju v socializmu. Glede na obletnice, ki se vrstijo v letu 2018, je bil podan predlog, da bi Staneta Grando zaprosili za predavanje o Ljubljani spomladi 1848, Jureta Gašpariča za prikaz dogodkov konec leta 2018, Manco G. Renko za predavanje o Ivanu Cankarju, v okviru društvenih dogajanj pa bi tudi predstavili knjigo založbe Sophia o letu 1968, ki jo bo predstavil avtor ob obisku Ljubljane. Glede na to, da je leto 2018 tudi leto Wagnerja-Klimta in Schilleja si bo društvo prizadevalo pridobiti tudi predavatelja iz te teme, definitivno pa tudi predavanje o najnovejših arheoloških odkritjih v Ljubljani, za kar bomo zaprosili Martina Horvata. Novi predsednik Tomaž Pavlin je ponudil možnost predavanja o orlovskem gibanju.

7. V zaključnem delu je tajnik ZDL vprašal, ali kdo od članov društva v letošnjem letu obeležuje visok jubilej. Nevenka Troha je opozorila na jubilej Branka Marušiča, na katerega se bomo spomnili ob prazniku 15. 9., 95 let pa praznuje tudi častni član ZDL Janko Pleterski, h kateremu bo delegacija ZDL odšla na obisk ob izidu njegove najnovejše knjige.

Občni zbor je bil zaključen ob 11. 45.

Zapisnik pripravil Jurij Hadalin, tajnik ZDL.

Predsednik ZDL

Tomaž Pavlin

Overovatelja zapisnika:

Neja Blaj Hribar

Zdenko Čepič